S-875/2013

Mál þetta, sem dómtekið var 27. nóvember 2013, höfðaði lögreglustjórinn á höfuðborgarsvæðinu með ákæru 24. september 2013 á hendur:

„A-kk-þgf M-kk-þgf K-kk-þgf, kt. 000000-0000, Höfðabakka 1, Reykjavík, fyrir eftirtalin brot, framin árið 2013:

1. Fíkniefnalagabrot, með því að hafa miðvikudaginn 3. apríl, að Hraunstíg 6 í Hafnarfirði, haft í vörslum sínum 8 kannabisplöntur, 445,1 g af kannabislaufum og 0,93 g af maríhúana, og hafa um nokkurt skeið fram til þess dags ræktað greindar plöntur.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Umferðarlagabrot, með því að hafa sunnudaginn 12. maí ekið bifreiðinni PG-263 án þess að hafa endurnýjað ökuskírteini og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 1,5 ng/ml) austur Hamraborg í Kópavogi, þar sem lögregla stöðvaði aksturinn.

Telst þetta varða við 1., sbr. 2. mgr. 45. gr. a og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

3. Þjófnað, með því að hafa miðvikudaginn 29. maí, í verslun Hagkaupa, Litlatúni, Garðabæ, stolið matvöru, samtals að verðmæti kr. 2.318.

Telst þetta varða við 244. gr. almennra hegningarlaga nr. 19/1940.

4. Umferðarlagabrot, með því að hafa föstudaginn 21. júní ekið bifreiðinni PG-263 án þess að hafa endurnýjað ökuskírteini, án öryggisbeltis og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 4,2 ng/ml) um Hvaleyrarbraut í Hafnarfirði til móts við Kvikk fix, þar sem lögregla stöðvaði aksturinn.

Telst þetta varða við 1., sbr. 2. mgr. 45. gr. a, 1. mgr. 48. gr. og 1. mgr. 71. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Þá er krafist upptöku á 8 kannabisplöntum, 445,1 g af kannabislaufum og 0,93 g af maríhúana, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er krafist upptöku á 1 ræktunartjaldi, 1 straumbreyti, 1 viftu, 1 lampa og 1 kolasíu, með vísan til 7. mgr. 5. gr. sömu laga, en þessir munir voru notaðir til framleiðslu kannabisplantnanna.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Ákærði hefur skýlaust játað brot sín og var því farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júní árið 1990. Í september árið 2012 hlaut ákærði fjögurra mánaða fangelsisdóm fyrir þjófnaðarbrot, en sú refsing var skilorðsbundin til tveggja ára. Áður hafði hann í júlí árið 2011 gengist hann undir lögreglustjórasátt vegna þjófnaðarbrots. Í september árið 2010 hlaut ákærði dóm fyrir akstur undir áhrifum fíkniefna, en áður hafði hann hlotið dóma í ágúst og september árið 2008 fyrir akstur undir áhrifum fíkniefna.

Með broti því sem ákærða er nú gefið að sök hefur hann rofið skilorð vegna fyrrnefnds dóms frá september árið 2012 og ber að dæma þann dóm upp með vísan til 60. gr., sbr. 77. gr., almennra hegningarlaga nr. 19/1940. Þá hefur ákærði nú í þriðja sinn, eftir að hann varð fullra 18 ára, sbr. 1. mgr. 71. gr. almennra hegningarlaga, verið fundinn sekur um brot gegn 45. gr. eða 45. gr. a laga nr. 50/1987. Á hinn bóginn þykir til þess mega líta að ákærði hefur gengist greiðlega við brotum sínum.

Þykir refsing ákærða hæfilega ákveðin sex mánaða fangelsi.

Með vísan til 3. mgr. 101. gr. laga nr. 50/1987 ber að svipta ákærða ökurétti ævilangt frá dómsbirtingu að telja.

Á grundvelli 6. mgr. 5. gr. laga nr. 65/1974 verður ákærða gert að sæta upptöku á átta kannabisplöntum, 445,1 g af kannabislaufum og 0,93 g af marijúana, sem lögregla lagði hald á við rannsókn málsins. Með vísan til 7. mgr. 5. gr. laga nr. 65/1974 verður ákærða einnig gert að sæta upptöku á ræktunartjaldi, straumbreyti, viftu, lampa og kolasíu, sem lögregla lagði hald á við rannsókn málsins.

Þá ber að dæma ákærða til að greiða málsvarnarþóknun skipaðs verjanda síns, S-kk-ef H-kk-ef hrl., að meðtöldum virðisaukaskatti, 50.200 krónur. Ákærði greiði 244.219 krónur í annan sakarkostnað.

A-kk-nf H-kk-nf, settur héraðsdómari, kveður upp dóm þennan.

DÓMSORÐ:

Ákærði, E-kk-nf M-kk-nf K-kk-nf, sæti fangelsi í sex mánuði.

Ákærði er sviptur ökurétti ævilangt frá dómsbirtingu að telja.

Ákærði sæti upptöku á átta kannabisplöntum, 445,1 g af kannabislaufum, 0,93 g af marijúana, ræktunartjaldi, straumbreyti, viftu, lampa og kolasíu.

Ákærði greiði málsvarnarþóknun skipaðs verjanda síns, S-kk-ef H-kk-ef hrl., 50.200 krónur, og greiði jafnframt 244.219 krónur í annan sakarkostnað.

A-kk-nf H-kk-nf